“Fis-27 ta' Jannar qed nikkommemoraw is-sitt miljun nisa, irġiel, u tfal Lhud kif ukoll il-vittmi l-oħra kollha maqtula matul l-Olokawst. F'dan il-jum, 74 sena ilu, il-Forzi Alleati lliberaw il-kamp ta' esterminazzjoni ta' Auschwitz-Birkenau, fejn skoprew orruri terribbli. Il-mibegħda kontra “l-parti l-oħra” wasslet għal qtil “tal-parti l-oħra”. F'dan il-jum ninsab profondament inkwetat. Qatt ma kont ħsibt li matul il-ħajja tiegħi l-Lhud kienu se jibżgħu jipprattikaw il-fidi tagħhom fl-Ewropa. Dan ifisser li kważi 40 % minnhom qed jikkunsidraw li jitilqu mill-Ewropa. Ir-rifjut tal-Olokawst għadu ħaj fl-Ewropa. Wieħed minn kull tliet Ewropej jiddikjara li jaf ‘ftit biss ‘dwar l-Olokawst u wieħed minn 20 qatt ma sema' biha. L-injoranza hija perikoluża. Kif jgħaddi ż-żmien u l-memorji jonqsu, huwa d-dover morali tagħna, aktar minn qatt qabel, li niftakru. “Ma nistgħux nibdlu l-istorja iżda nistgħu niżguraw li l-ġenerazzjonijiet futuri ma jsibux dan l-orrur intollerabbli għal darb' oħra. M'aħna se nittolleraw l-ebda forma ta' Antisemitiżmu ibda minn diskorsi ta' mibegħda ta' kuljum, offline u online, sa attakki fiżiċi. Il-Kummissjoni Ewropea qed taħdem id f'id mal-Istati Membri kollha biex tiġġieled kontra din it-theddida u tiggarantixxi s-sigurtà tal-komunitajiet Lhud fl-Ewropa. L-Unjoni tagħna nbniet fuq l-irmied tal-Olokawst. It-tifkira u l-ġlieda tal-Antisemitiżmu huwa d-dmir tagħna lejn il-komunità Lhudija u huwa indispensabbli biex nipproteġu l-valuri komuni Ewropej tagħna.” Għal Aktar Informazzjoni Domandi u Risposti dwar l-Azzjonijiet tal-UE kontra l-Antisemitiżmu Ewrobarometru — il-Perċezzjoni ta' Antisemitiżmu (Jannar 2019) Stħarriġ dwar l-Antisemitiżmu tal-Aġenzija għad-Drittijiet Fundamentali (Diċembru 2018) Dikjarazzjoni dwar id-Dikjarazzjoni tal-Kunsill dwar il-ġlieda kontra l-Antisemitiżmu L-Azzjonijiet tal-UE kontra l-Antisemitiżmu